
1. Considerații generale

Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 

2. Obiective

Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, personalități cu importantă statură civică și politică, persoane distinse prin felul ȋn care și-au servit concetățenii. 
Menirea Titlului de „Cetăţean de Onoare al Municipiului Timişoara” este aceea de a-i pune în valoare, şi de a recunoaște meritele personalităților care au contribuit semnificativ la dezvoltarea municipiului Timişoara, sporindu-i prestigiul și onoarea.

3. Cazul specific
Născută în 1947 la Timișoara, doamna Gaza Ida-Reghina este bine-cunoscută iubitorilor de teatru din Timișoara nu doar ca actriță, sub numele Ida Jarcsek-Gaza, ci și ca directoarea Teatrului German de Stat din Timișoara (ȋn perioada 2003-2007). Rolurilor sale jucate pe scenele cele mai importante ale țării și ȋn străinătate li se adaugă un alt rol important - păstrarea și dezvoltarea tradiției culturale germane ȋn orașul nostru. De asemenea, a desfășurat o activitate remarcabilă ca pedagog, ȋn cadrul Facultății de Muzică și Teatru din Timișoara, pregătind viitorii actori ai Teatrului German de Stat. 
Actriță cu excepțională expresivitate și o incontestabilă stilistică personală, a jucat preponderent roluri ȋn limba germană, dar și ȋn maghiară sau română. S-a distins ȋn spectacole memorabile, montate de Emmerich Schäffer, Cristian Hadji-Culea, Diogene V. Bihoi, Darida Istvan-András, Radu-Alexandru Nica, Bácsardi László, Răzvan Mazilu, Tompa Gábor, Silviu Purcărete, sau regizori germani precum Otto Lang, Alexander de Montleart, Clemens Bechtel, Frieder Lorenz, Bernd Guhr, sau cu Yuri Kordonski din SUA. Pe lângă cariera construită pe scena Teatruylui German din Timișoara, a colaborat cu Opera Română din Timișoara, cu Teatrul Național in limba română și cu Teatrul Maghiar de Stat “Csiky Gergely”. 
Timp de aproape o jumătate de veac, doamna Jarcsek-Gaza a participat activ la dinamica teatrului ȋn limbă germană din orașul nostru. Perspectivele sale ȋn domeniu au fost de nenumărate ori ȋmpărtășite cititorilor marilor reviste de cultură din România, și celor mai prestigioși cronicari de profil. 
Ȋn referatul de specialitate sunt punctate momentele importante (de carieră și biografice) ale doamnei Ida Jarcsek-Gaza, alături de numeroasele premii obținute de-a lungul timpului. Ele stau mărturie contribuției vii pe care a adus-o teatrului local și prestigiului vieții culturale timișorene.

Concluzii
Ţinând cont de cele enumerate mai sus, apreciem ca oportună promovarea proiectului de hotărâre privind acordarea Titlului de “Cetăţean de onoare al Municipiului Timişoara” doamnei Ida Jarcsek-Gaza, pentru întreaga sa activitate artistică și managerială, prin care a promovat teatrul de limbă germană la Timișoara şi supunem dezbaterii Consiliului Local documentaţia aferentă. 


PRIMAR, 						Direcţia Relații Comunitare 
Dominic FRITZ					Director executiv
								Daniela TULEU
      



		FO53-03,Ver.3
